b'\n_START_ARTICLE_\nValimisliit Isamaa\n_START_PARAGRAPH_\nValimisliit Isamaa oli Eesti valimisliit, mis tegutses 1991-1992. _NEWLINE_Liidu moodustasid 1991. aasta s\xc3\xbcgisel Eesti Kristlik-Demokraatlik Erakond, Eesti Konservatiivne Rahvaerakond, Eesti Kristlik-Demokraatlik Liit, Vabariiklaste Koonderakond ja Eesti Liberaaldemokraatlik Partei . _NEWLINE_1992. aasta Riigikogu valimistel kogus liit enim h\xc3\xa4\xc3\xa4li: 100 828 ehk 22% ja sai Riigikogus 29 mandaati._NEWLINE_21. novembril 1992 \xc3\xbchinesid Eesti Kristlik-Demokraatlik Erakond, Eesti Konservatiivne Rahvaerakond, Eesti Kristlik-Demokraatlik Liit ja Vabariiklaste Koonderakond uueks erakonnaks: Rahvuslik Koonderakond Isamaa.'